Diari Oficial de la Generalitat Valenciana


Sumari del DOGV 3200, del 10-03-1998 (1998/1439)

RESOLUCIÓ de 6 de febrer de 1998, de la Direcció General de Centres Docents, per la qual s’acorda inscriure en el Registre de Centres Docents de la Comunitat Valenciana el canvi de titularitat i denominació específica de l’Escola de Música Agrupació Artística Musical de Dénia (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1439


Data del document
:   06-02-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 6 de febrer de 1998, de la Direcció General de Centres Docents, per la qual s'acorda inscriure en el Registre de Centres Docents de la Comunitat Valenciana el canvi de titularitat i denominació específica de l'Escola de Música Agrupació Artística Musical de Dénia (Alacant). [1998/A1439]
  
L'expedient l'ha iniciat el representant de la titularitat de l'Escola de Música Agrupació Artística Musical, de Dénia, en sol·licitud de la modificació de la seua inscripció en el Registre de Centres Docents per canvi de titularitat i de denominació específica.
  
Atés que s'ha aportat el document públic atorgat davant notari, on es fa constar la cessió i l'acceptació de la titularitat, així com la subrogació del nou titular en tots els drets i obligacions que el centre haja pogut contraure amb la Conselleria de Cultura, Educació i Ciència.
  
Atés que el nou titular no es troba en cap dels supòsits indicats en l'article 21.2 de la Llei Orgànica Reguladora del Dret a l'Educació, que li impediria ser titular d'un centre docent privat.
  
Vistos l'Ordre de 4 de gener de 1994, de la Conselleria de Cultura, Educació i Ciència, per la qual es regulen les escoles de música, dansa i de música y dansa (DOGV de 31 de gener de 1994), i el Decret 115/1990, de 9 de juliol (DOGV de 24 de juliol), del Consell de la Generalitat Valenciana, per la qual es crea el Registre de Centres Docents de la Comunitat Valenciana, resolc:
  
Modificar la inscripció en el registre especial per a escoles de música, dansa i música i dansa, integrat al Registre de Centres Docents de la Comunitat Valenciana, de l'escola de música que més avall s'indica i en els termes que s'hi especifiquen:
  
Antiga denominació específica: Agrupació Artística Musical.
  
Nova denominació específica: Manuel Lattur.
  
Domicili: c/ Manuel Lattur.
  
Localitat: Dénia.
  
Província: Alacant.
  
Codi: 36243657.
  
Antiga titularitat: Agrupació Artística Musical.
  
Nova titularitat: Associació Escola de Música Manuel Lattur.
  
Contra aquesta resolució, podrà interposar-se un recurs ordinari davant el conseller de Cultura, Educació i Ciència, en el termini d'un mes comptador a partir de la notificació d'aquesta resolució, d'acord amb l'article 114 de la Llei de Règim Jurídic de les Administració Públiques i del Procediment Administratiu Comú (BOE de 27 de novembre de 1992).